《高阳台 发书后漫成》
清代·冒禹书

点点新愁，星星旧恨，鱼书封罢还思。依稀记得，河桥握别之时。

细语殷勤曾有约，遥遥两地一心知。梅花放、全凭驿使，仔细维持。

丹青虽是难工，只无聊相对，较胜些儿。几番回首，形容未必复如斯。

极目天涯空有泪，个中消息不堪追。望云山、孤城独眺，似醉犹痴。

作者简介：冒禹书，字玉简，如皋人。诸生，候选训导。有《倩石居遗草》。